LidanRubinov/Halacha-QA huggingface dataset:
שאלה: זוגיות:. אני כבר בת 19 ומאוד מטריד אותי כל העניין הזה של להתחיל לצאת. אני מרגישה שאני כבר בשלה לצאת עם בחורים אבל אין כ"כ הצעות. כפי שהבנתי מכמה רבנים- אין בעיה שבת גם תתחיל להניע את העניין ותתחיל לברר על מישהו מסויים שהיא מעוניינת בו. אין בזה איסור, אך כמובן שצריך לעשות את זה בעדינות, בצניעות רבה ובשיקול ראש. רציתי לשאול מה אוכל לעשות בעניין - אם יש מישהו שאני מעוניינת בו - מה אני צריכה לברר עליו? והאם לברר עליו דרך חבר שלו או דווקא דרך מישהי- הכוונה לבת שמכירה אותו ואוכל לשאול אותה עליו פרטים בלי להתבייש? אשמח מאוד לתשובה ושבוע טוב ומבורך(:
תשובה: ב"ה, ראשית צריך לברר אם הוא מעונין בכלל להכיר, ואם הוא פנוי. חשוב לברר אם מה שאת מתרשמת ממנו הוא אכן נכון. למשל אם את רואה אדם אציל ועדין ולא דברת איתו בכלל, תשאלי אם אכן הרושם הזה נכון. לברר איך הוא מתיחס לחברין, להוריו לאחיו. לא כדאי לשאול שאלות כלליות, כי מקבלים תשובות כלליות שהם נכונות לכל אדם וזה לא מקדם את הבירור. לא משנה אם שואלים בן או בת לכל אחד יש יתרון,אפשר גם וגם. דני ארגמן
שאלה: נטילת ידיים לאחר ביקור בבית העלמין: היום, בני השתתף בעליה לקבר לרגל השבעה של סבתו ושכח ליטול ידיים לאחר הביקור בבית העלמין. הוא הגיע הבייתה ונטל ידיים על דעת עצמו אצלנו בבית. מה יוכל לעשות כדי לתקן זאת?
תשובה: בס ד הוא עשה בדיוק מה שהוא אמור לעשות בכך שנטל שהגיע לבית- זהו עצם התיקון. הרב אביע ד סנדרס
שאלה: אני חילונית חבר שלי דתי: כבוד הרב אני בת 22, מגדירה את עצמי כחילונית אך מאמינה, ונמצאת בקשר זוגי אוהב כ-4 חודשים עם גבר דתי. חבר שלי חזר היה דתי בעבר, חזר בשאלה למס שנים אך לפני כחצי שנה התחזק שוב. יש בינינו קשר מאוד חזק, עם המון כבוד הדדי, אין לי ספק שיהיה בעלי בע ה ושנקים בית אוהב וערכי. העניין הוא, שאני באתי מבית חילוני לגמרי, אני לא שומרת שבת, אבל צמה בכיפור, חוגגת את החגים כמו שצריך ומאמינה בקב ה ללא ספקות, אני אדם מאד סקרן ולכן תמיד יש לי שאלות. חבר שלי סוג של הציב לי אולטימטום ואמר שבשביל שנוכל להיות ביחד אני צריכה ללמוד על השבת ואת ההלכות, הסברתי לו שאני יודעת שאגיע לשם, אבל קשה לי, תבין שמעולם לא הכרתי דתיים או את העולם הזה ואני עושה את הצעדים הראשונים שלי וחשוב לי לעשות את הכל בקצב שלי. קשה לו שאני מחללת את השבת ושאני לא עושה דברים שלו נראים טריוויאליים אבל אם אעשה דברים בכפייה ולא באמונה שלמה ובהבנה אני גם אוותר מאוד מהר.מה לעשות? אני אוהבת אותו מאוד ורוצה להתחתן איתו. אבל מבולבלת. אני לא רוצה לצער אותו ב שרי
תשובה: ראשית, ברוכה הבאה. זוגיות היא חליפה מיוחדת שכל זוג תופר לעצמו. אין דרך אחת לקיום זוגיות, ובוודאי שלא כאשר מדובר בדבר מה כה מורכב כפי שאתם רוצים לבנות, וזאת בשל העובדה שדתיות אינה "גיבנת" או תופסת לאישיות אלא היא חלק בלתי נפרד ממנה. הדבר מעמיד בפניכם אתגרים גדולים, שכן לא יהיה פשוט לכם (לדוגמה) לראות את ילדיכם המשותפים בעזרת ד, כאשר הם יגיעו לגיל הנעורים, וכל בחירה שלהם תפגע באחד מכם. לא פחות מכך חשוב לבנות מערכת יחסים בה בני זוג לא מציבים "אולטימאטום" האחד לשני, אלא יושבים ביחד, ברצון הדדי, ומנסים למצוא את הדרך הראויה לקיים את הזוגיות שלהם ביחד, על אף הפערים הגדולים. נראה לי כי נקודת הבסיס לא צריכה להתחיל מהשאלה האם את תהפכי לאישה מאמינה ומקיימת מצוות או לא. נקודת הבסיס מתחילה ברצון שלכם להיות ביחד, באהבה ביניכם, בכך שהמפגש בין שניכם מקדם את שניכם, מוציא משניכם את הטוב שיש בכם וכדו. אם זה קיים   יוצאים מנקודת הנחה שאפשר שאת תישארי חילוני והוא דתי, ומקיימים דיון משותף כיצד תחיו ביחד, וכיצד לא ידרוך אף אחד מכם על הרגליים של השני. בדברים הנוגעים לכל אחד באופן אישי   מתערבים פחות, אך בדברים משותפים, כמו טהרת המשפחה, מגיעים להחלטות של סידורים נכונים מראש. ואז יוצאים אל הדרך הלוא-נודעת של הנישואין, ורוקדים ביחד את ריקוד האמונה. האם אתם יכולים ללכת בדרך זו?
שאלה: שבת חתן: בני אי"ה יתחתן ביום ראשון, אחרי ראש השנה. כך ששבת החתן אמורה להיות בשבת (יום כיפור). אנחנו נוהגים כמנהג ספרד. שבת חתן - שבת אחרי החתונה. האם אפשר לדחות את שבת החתן לשבת לאחר יום כיפור? ב על עזרתכם
תשובה: ראשית, שיהיה בשמחה גדולה. אין משמעות של ממש לדחיית שבת החתן לאחר יום הכיפורים, שהלוא זה כבר יהיה מחוץ לשבעת ימי השמחה. שבת חתן כמנהג הספרדים היא אחר החתונה, כי היא חלק מימי השמחה. מה שאני מציע אפוא הוא לעלות לתורה ביום הכיפורים, ולעשות סעודת שמחה במוצאי יום הכיפורים.
שאלה: הספדים בהלויה בזמן מחזור: האם מותר ללכת לשמוע הספדים בבית הלויות בזמן סוף מחזור בית הלויות לא נמצא בבית העלמין.
תשובה: מותר אם עומדים במרחק של לפחות 2 מטר מהנפטר ולא קרוב אליו.
שאלה: לא רוצה לחיות?: האם מי שלא מעוניין לחיות חייב לברך את "מודה אני"? הרי דויד המלך כתב בתהילים "דובר שקרים לא יכון לנגד עיני" ובמסכת סנהדרין דף קנ עמוד א "ארבע כיתות אין מקבלות פני שכינה ואחת מהן היא כת השקרנים
תשובה: אמירת מודה אני הינה מנהג טוב, ולא הלכה (את הנוסח חיבר הרב בעל סדר היום, רבי משה בן מכיר זיע"א שחי לפני כ-500 שנה לערך). בכל אדם יש רצון פנימי אמיתי הקשור ומחובר ודבוק ל-ה, וכן ישנם רצונות חיצוניים לתאוות העולם הזה. הרצון הפנימי הוא הוא הקובע!, ולכן הרצון האמיתי שלנו זה להידבק ב-ה, בחוקיו ומצוותיו, ולכן אדם שלא מעוניין לחיות - חוץ מזה שהוא צריך טיפול פסיכולוגי, אין זה רצונו האמיתי הפנימי, הנקי והטהור, ועל כן: בוודאי שיאמר "מודה אני". על אדם זה נתפלל ונאמר שבורא עולם יפתח את ידו וישביע וישפיע לו רצון, את הרצון לחיות! ברכה והצלחה
שאלה: נטילת ידיים: האם אחרי "מודה אני" צריך לנטול ידיים?
תשובה: אכן, אחרי "מודה אני" נוטלים ידיים ומברכים "על נטילת ידיים". אריאל (המשיב אינו רב)
שאלה: מים אחרונים ויום ירושלים: יש לי כמה שאלות: 1.אני נוהג ליטול מים אחרונים לפני ברכת המזון, אז מה עליי לעשות במקרה ולא הספקתי ליטול וכבר נעשה זימון? 2.האם ישנן תוספות מיוחדת בתפילה ביום ירושלים? מראש :)
תשובה: א.ליטול ולברך ב.הלל בבוקר
שאלה: בבורא נפשות": מתי צריך לברך "בורא נפשות"? זאת אומרת, גם אחרי שאני שותה רק טיפת מים אני צריך לברך את זה?
תשובה: אם שותים כמות של רביעית מים (86.4 סמ"ק לפי הגר"ח נאה, כ-150 סמ"ק לפי החזו"א) ומעלה, צריך לברך ברכה אחרונה. על פחות מכך לא מברכים. אריאל (המשיב אינו רב)
שאלה: האם זה הזיווג הנכון?: אני לא מזמן התחלתי את תקופת השידוכים.דרך אתרים באינטרנט.לא הלך כלום עד שהכרתי איזה בחור.התכתבתי איתו בצאט ודווקא הייתה שפה משותפת.באותו יום דיברנו בטלפון והשיחה זרמה.כולל צחוקים והכל.קבענו זמן לשיחה רצינית כדי לראות אם אנחנו בכלל מתאימים.למחרת דיברנו שעה וחצי בטלפון!!! והשיחה זרמה ממש טוב. עכשיו, אני רוצה לדעת מתי אני יכולה לדעת שזה זה? כי תכלס זה הבחור הראשון שאני מדברת איתו דרך הטלפון.ואני חושבת שאולי יש עוד בחורים כאלה שגם יזרום לי איתם בטלפון ושווה לעזוב את זה ולנסות עוד בחורים כי אולי זה לא הוא? איך אני יכולה לדעת שזה הזיווג שלי? אשמח לתשובה מהירה בהקדם.
תשובה: ב"ה, אם השיחה טובה ביניכם למה לא להמשיך?! ואם תמצאי משהו יותר טוב גם אז תשאלי - אולי יש יותר טוב, ואי אפשר לגמור עם השיטה הזו. יש לך צרות של עשירים, מה היית עושה אם לא היית מוצאת שיחה עם שום בחור? רק צריך להזהר ולהפגש במקום שיש הרבה אנשים, גם מבחינת הביטחון, את לא הרכת קודם בחור זה, וגם מבחינת הלכות יחוד. בהצלחה, דני ארגמן
שאלה: תאונה: מה עושים אם יש מקרה שאיש חוצה באדום והאיש האחר לא שם לב מהר רק שנייה לפני עצר בברקס ואנשים מתו מאחורה מה עושים
תשובה: לא הבנתי עד תום את השאלה. למה הכוונה  מה עושים? מה אפשר לעשות?
שאלה: ששבע ברכות" חתונה: בעוד זמן לא רב מתקיימת חתונת אחי בע"ה את טקס החתונה יוביל "רב רפורמי" ע"פ בקשת הזוג. כאשר תכננו את טקס החופה החליטו הזוג שברצונם לחלק את שבע הברכות למספר אנשים במשפחה אחד מהם זה אני. כמובן כששמעתי על הרעיון מאוד התלהבתי באוזני אחי, אין לי הרגשה טובה יותר מלהיות חלק מברכה שתשמח אותו. לאחר חשיבה קצת על הנושא הייתי מעוניין לשמוע דעת נוספת ממבט דתי. האם זה ר לחלק את הברכות לאנשים ככל שכוונה טובה נמצאת בזה? האם אפשרי שלא רב יקרא את ברכות אלו? בפן האישי, כמו שאמרתי הטקס הינו טקס רפורמי. אשמח לדעתך הכנה, מראש.
תשובה: נראה לי שיש כאן זיהוי לא נכון של הבעיה. אין בעיה לחלק ברכות למוזמנים, אדרבה יש עדות שעושים כן לכתחילה. הבעיה היא ההשתתפות בטקס רפורמי  שכאן, אם אתה שואל את דעתי כרב אורתודכסי - זה דבר שאינו ראוי ונותן לגיטימציה למיסוד הנישואין באופן שונה ממה שהתקבל בעם ישראל מדורי דורות חגי
שאלה: הכשרת בלנדר: ברשותינו בלנדר זכוכית עם להבי מתכת ומכסה פלסטיק (מתוצרת קנווד). הבלנדר לא היה בשימוש כ-4 שנים, ואמי כמעט בטוחה שמעולם לא הכינה בו מאכל בשרי. האם למען הסר ספק, ניתן להכשיר אותו לשימוש חלבי? אם כן, כיצד?
תשובה: ראוי להכשיר בהגעלה את המתכת והפלסטיק (את הזכוכית להשרות במים פושרים במשך 3 ימים שכל 24 שעות להחליף מים). רק תבדקו שזה באמת זכוכית ולא פלסטיק חגי
שאלה: יהדות: האם עשיו הוא יהודי? הרי הוא בן רבקה ויצחק ולמה?
תשובה: הברית של ד  עם אברהם עברה אל יעקב בלבד: (י) ויצא יעקב מבאר שבע וילך חרנה: (יא) ויפגע במקום וילן שם כי בא השמש ויקח מאבני המקום וישם מראשתיו וישכב במקום ההוא: (יב) ויחלם והנה סלם מצב ארצה וראשו מגיע השמימה והנה מלאכי א-להים עלים וירדים בו: (יג) והנה ד  נצב עליו ויאמר אני ד  א-להי אברהם אביך וא-להי יצחק הארץ אשר אתה שכב עליה לך אתננה ולזרעך: (יד) והיה זרעך כעפר הארץ ופרצת ימה וקדמה וצפנה ונגבה ונברכו בך כל משפחת האדמה ובזרעך: בראשית פרק כח
שאלה: שמירת נגיעה: כבוד הרב האם מותר לחבק בת דודה קטנה?, ואם כן עד איזה גיל מותר,
תשובה: עד גיל 3.
שאלה: עייפות נפשית: הרב, כבר זמן לא מועט (כמה חודשים לכל הפחות) אני מרגישה מעין עייפות נפשית. עבודת ה שלי תקועה במקום. אני לא מרגישה קרובה לה. אין בי רצון ומוטיבציה לפעול בחיי בשום תחום. קראתי פעם שע י שינויים חדים ומהירים הנפש יכולה להינזק - האם ייתכן שזה מה שקרה לי? (כי אכן עשיתי כמה שינויים דרסטיים בחיי לאחרונה הפסקתי לצפות בסרטים, לקרוא ספרים. הייתה תקופה בה קראתי רק קודש. אבל עכשיו חזרתי מעט לספרי החול (- שגם להם אין לי חשק מיוחד, אגב)). לא מזמן קראתי משפט של הרב קוק שאומר שע י הידיעה בא הרצון. אז התחלתי לקרוא ספר אמונה - שאפילו די מעניין - אבל לא מושך אותי מאוד. אני לא יודעת מה עוד לעשות, ממש אובדת עצות. אשמח מאוד מאוד אם הרב יוכל להאיר לי את הדרך ולייעץ לי. המלצות על ספרים יתקבלו על הסבלנות ויישר כח ענק!
תשובה: עבודת ד  מתוך עצבות היא מלאכה גדולה, וכלולה בה גם ההוראה הכללית לצאת לאט מהעצבות עצמה. אולם גם עצם העצבות יש בה כר לעבודת ד  מיוחדת עד שיוצאים ממנה. לכן עבדי את ד  מעצבות, שתפי אותו במה שכואב לך. הוא איתך בשבר ובדרך, ידו בידך אם תשימי לב. בנחת ולאט חישבי כיצד תוכלי להעמיק את חייך ולהתקדם לפריחה גדולה יותר ממה שעשית עד עתה, שהעצבות היא כלי של הנפש לסמן לאדם שיש בו צורך לעליית מדריגה רוחנית ולפרנס נשמתו בקודש גדול יותר. חשוב להידבק בחברות יראות שמים ושמחות, לשתף במה שעובר עלייך. תוכלי לקרוא ספרי חול נקיים, ולא להיות בלחץ להתרומם שוב לפני שהכנפיים צמחו דיים. במקביל תלמדי ספרי אמונה הקרובים אלייך. נסי את סדרת הספרים לאמונת עתנו. בהצלחה במסע
שאלה: זוגיות: הרב! רציתי לשאול,האם ואיך במצב שהבחורה גדולה מהבחור (במקרה שלי-שנה וחצי)משפיעים על הקשר? והאם בכלל צריך לפתח קשר במצב כזה שיש הפרשי גילאים?
תשובה: ב"ה, זה פער קטן ואין בעיה עם זה, העיקר שהבחור יהיה מספיק בוגר, דני ארגמן
שאלה: בשר עופות בכלובים צפופים: איך כשרויות נותנות הכשר לבשר שכולו נעשה באיסור תורה של צער בעלי חיים?.אני לא צמחוני או משהו דומה.אבל ראיתי לאחרונה איך מתעללים בחיות לפני השחיטה וזה איסור תורה. ראיתי לא מזמן את התשובה של הרב בנושא,והרב אמר שזה מותר כי זה לצורך שחיטה. אמנם לצורך שחיטה מותר אבל ששמים את התרנגול בכלוב קטן שהוא לא יכול לזוז וכו זה לא לצורך השחיטה.זה סתם לחסוך מקום לבעה"ב על מנת להכניס יותר עופות.ובכלל ההכנסה של התרנגולים בעופות נעשית באכזריות.העיקר את הסכין משחיזים ובודקים 3 פעמים לפני השחיטה בשביל שלא יהיה ח"ו צער בעלי חיים.אבל על דברים אחרים לא מסתכלים שזה בכלל בתוך ההלכה שבגללה בודקים את הסכינים.
תשובה: כפי שכתבתי בתשובתי שהזכרת, מותר להכאיב לחיות לצורך האדם אך לא לצורך עצם ההכאבה. ראוי להדר ולמצוא מקום רחב לעופות, אך אם אין יד בעה"ב משגת מותר לו לצופף אותם (שהעיקר כגר"א והחת"ס וכפשט דברי הרמ"א באבה"ע ה יט, ושלא כמעט האחרונים שהחמירו בצער לצורך ממון).
שאלה: בית הכסא: יש לי כמה שאלות קצת מביכות אך נחוצות בקשר להנהגת בית הכסא. 1. השו"ע אומר יצמצם לגלות רק מה שמוכרח לו, וגם הגמרא דנה באותו עניין כמה טפחים לגלות לפניו ולאחריו, אם אני לא טועה. מה הדין? 2.פסק בשו"ע שלא יפנה בעמידה. האם ההלכה רלוונטית גם לימינו שאין כ"כ חשש שיתיז על רגליו? או שזה מהסיבה שהגמרא אומרת שבישיבה מי הרגליים מתפנים טוב יותר? 3. האם על אף ההיגיינה הגבוה שיש היום עדיין קיימת ההלכה לקנח ביד שמאל בלבד? 4. אדם חולה שמשלשל תכופות, האם לאחר כל פעם צריך לברך אשר יצר? 5. בטעות הכנסתי חומר כתוב עם שם אלוקים לבית הכסא, ובפעם אחרת תמונה של רב גדול. אני מרגיש ממש רע עם זה ושגרמתי חילול השם. איך אפשר לתקן? מראש!
תשובה: שאלת שאלות חשובות, ומיד נפנה לענות עליהם: 1. בגמרא ובפוסקים מוזכר בעניין כמה לגלות שיעור של "טפח וטפחיים", ויש מחלוקות מה לפנים ומה לאחור, מה באיש ומה באשה (עיין שולחן ערוך סימן ג, ובטור ונושאי כלים בסוגיה). אבל בפסקי תשובות ביאר שכל זה מדובר במציאות שלהם, שבית הכסא היה בחפירה נמוכה בקרקע, והיו לבושים בגלימות מעין שמלות. בימינו המציאות השתנתה - אנו לובשים מכנסיים ובית הכסא גבוה. העיקרון הוא שכל מה שמוכרח לגלות ככדי שלא יתלכלך - מגלה, ומה שאינו מוכרח לגלות - יכסה. 2. זה נמצא בשו"ע או"ח סימן ג  סעיף י"ג. וסיים השו"ע שם שאם עומד במקום גבוה ומשתין למקום נמוך או לעפר תיחוח שאין חשש ניצוצות - מותר, ועיין במשנה ברורה שם עצה נוספת. לכן במשתנות ובאסלות שלנו שאין כל כך חשש זה - מותר. ועיין בט"ז שכתב שמה שאמרו "אין מי רגליים כלין אלא בישיבה" הוא עצה טובה לבריאות ולא להלכה. 3. כיוון שמקנחים היום בנייר יש פוסקים חשובים שהתירו בימין (שו"ע הרב, קצות השולחן). 4. יברך בכל פעם שיוצא מבית הכסא, אלא אם כן מדובר בשלשול חריף, ומיד כשיוצא מרגיש שצריך עוד, ואז יברך רק כשיתרפא. 5. לגבי תמונת הרב - אין איסור (אמנם זה לא מתאים). לגבי שמות ה  - אסור. התיקון: לקבל על עצמו להזהר מזה לעתיד, וטוב ללמוד היטב ולהתחזק בדיני כבוד תלמידי חכמים (ללמוד יורה דעה סימן רמ"ב). ובהצלחה!
שאלה: צחוק עם בנים: הרב. ברצוני לשאול את דעת הרב לגבי מקרה שקרה. בשעה טובה התחלתי לעבוד בעבודה חדשה. וליום הראשון הגעתי בלבוש צנועה יותר מבדרך כלל. שאלו את החברה שהביאה אותי לעבודה האם זה ר שהושיבו אותי ליד בנים והיא ענתה שזה ר.(בלי לשאול אותי).ולי האמת שיש בעיה עם קרבה של בנים.אני חוזרת בתשובה ואני לא כל כך יודעת מהם הגבולות בקרבה אליהם. אז ישבתי בסביבת בנים והתחלתי ללמוד מהם את העבודה ולצחוק מבדיחותיהם על העבודה.שאלתי לרב היא האם היה כאן חילול ה. שנראיתי בת צנועה וטובה בלבושה.ויצא מצב שצחקתי עם בנים ודיברתי איתם בחופשיות.
תשובה: ראשית, ברוכה הבאה. איני חושב שהמילים "חילול השם" בכלל קשורים לכאן. שמו של הקב"ה לא חולל בהתנהגות שלך, ולהפך - אשרייך שאת רוצה ללכת בדרך הנכונה. קשה למתוח את הקו ואת הגבול להתנהגות ראויה בין בנים ובנות במקומות עבודה. אולם נראה ברור כי קלות ראש ובדיחות הדעת - אינה במקום. אני מציע לך לחיות לאור הדימוי הבא: את לובשת זכוכית חד כיוונית, מחסום בלי נראה, שרק את רואה אותו, ויש לך את הגבולות שלך בהתנהגות כלפיהם. נוהגת בטבעיות, אך לא נכנסת למקומות של קלות רא. האם את יכולה ללכת בדרך זו?
שאלה: נדר?: בס ד לרב. אחותי בת 32, ילדה לפני חודשיים ב ה וכאשר הייתה בהריון היה לה סיבוך שבעקבותיו היא הייתה אמורה לעבור ניתוח קיסרי. היא אמרה לבעלה שאם הסיבוך הזה עובר והיא יולדת בלידה רגילה היא מתחילה לשמור שבת. ב ה כך קרה הדבר והיא החלה לשמור שבת כשהילד נולד. אחותי אדם מאמין אבל לא מחוברת בכלל לכל הקשור למצוות. קשה לה עם שמירת השבת והיא מתחרטת על כך. האם הבטחתה נחשבת לנדר? והאם ניתן לבטל אמירה זו? אותי זה מדאיג מאוד.
תשובה: אחותך נדרה בעת צרה נדר. ועכשיו - לשוב ממנו?
שאלה: שנאה כלפי קרוב משפחה: אני לא מצליח לשבת ולהיות במחיצתו של בעלה של גיסתי. מדובר באדם גס רוח שלדבר איתו זה לשמוע קללות פה ושם וגם מספר בדיחות גסות. חמתי כבר ניסתה בעבר לדבר איתו שיתנהג בהתאם אך ללא הועיל, הוא ענה לה בתגובה שזו האישיות שלו ומי שלא נוח לו עם זה זו בעיה שלו. כמו כן הוא אוהב לשלוח ידיים בקטע של הצקות ואני לא אהבתי שהוא שלח ידיים להציק לחמתי ולאשתי, והוא עושה את זה בקטע ליצנות כאילו שזה נורמטיבי. שוב, דיבורים איתו לא עוזרים. הגעתי למצב שאני פשוט מתעב אותו עד עמקי נשמתי, לא יכול להיות במחיצתו. חמתי דיברה איתי ואמרה לי שמשפחה לא בוחרים ועלי להבליג. קשה לי מאוד עם זה שמצד אחד אני שונא מישהו אך מצד שני "במושב ליצים לא תשבו". מה עלי לעשות, האם להבליג ולקבל את המצב או שבמצב כזה מותר לשנוא אדם שמתנהג כך?
תשובה: אני לא הייתי מכניס פה את המושג  שונא  אלא מנסה להתמודד עם הנתונים כפי שהם. ברור שלא אתה ולא בני משפחתך צריכים לסבול התנהגות כזו. השאלה האם אתם מוכנים לשלם את המחיר של ניתוק הקשר. במידה וכן אז הדרך ברורה. במידה ולא - יש דברים שניתן לפעמים להבליג כמו דיבור גס ( מושב ליצים  זה כאשר אתה מזדהה ונהנה מן האוירה, מה שבוודאי לא שייך פה)  דברים כמו שליחת ידיים לדעתי לא ניתן להבליג ושוב, אם הוא לא מוכן להפסיק - אז לשקול לנתק את הקשר (או אתה לפחות יכול לצמצם מגע בביקורים שלהם). מבחינת יחס נפשי - נראה לי שיש יותר פה צורך לרחם על האדם מאשר לשנוא. אתה יכול להרהר וללמד עליו זכות שההתנהגות שלו מושפעת מן הסתם מהחינוך והחברה בה גדל. מן הסתם עדיין ישאר בלבך סוג של בוז כלפיו אבל להתעלות מעל כך זה אינו חובה, מקסימום מידת חסידות שלא כולנו נמצאים בדרגה זו). חגי
שאלה: גיור: ידיד שלי יוצא עם בחורה שאומצה כשנולדה בארה"ב. ההורים לא יהודיים בודאות. ההורים המאמצים הם יהודים קונסרבטיבים וחינכו את בתם כיהודיה לכל דבר כולל לימוד בבית ספר יהודי ופעילות בתנועת נוער יהודי. הבחורה עלתה לארץ והוכרה על ידי משרד הפנים כיהודיה לצורך חוק השבות. כמו כן בילדותה עברה הליך של גיור על ידי רב קונסרבטיבי שת שמו איני יודע. האם על הבחורה לעבור את כל הליך הגיור המפרך של הרבנות בארץ? או שמא כל שהיא צריכה זה לענות על השאלה אם היא חפצה להישתייך לעם היהודי ולאחר שתענה בחיוב לטבול ולשמור לפחות שבת אחת. יש לציין שהזוג נחוש בדעתו להינשא גם אם יאלצו לעשות זאת בנישואין אזרחיים בחו"ל. מה שיגרום בעתיד לבעיה גם לצאצאיהם. אפי
תשובה: לשואל: לפי המתואר בשאלה הבחורה צריכה לעבור גיור ולכן מומלץ לה לפנות למנהל הגיור ושם ידריכו אותה בצורה המתאימה לה לפי נתוניה. הרב אריה שטרן ראש מכון הלכה ברורה
שאלה: כשרות בשר מהגולן: חשוב לי לרכוש בשר באיכות טובה אך גם בהכשר חלק וטוב. שמעתי על חנות הבשר של משה הורביץ מהגולן. מכיוון שקשה לי באופן אישי להבין דיברתי איתו בטלפון והוא אמר שרוב הבשר שלו חלק ומושגח ע"י הרב של הגולן. מעבר לזה קשה לי לדעת האם ניתן לסמוך על הכשר זה ועל רמת ההקפדה שם. אשמח לדעת האם יש לכם מידע- אם מומלץ לרכוש את המוצרים שלו.
תשובה: מחלקת הכשרות של רמת הגולן הינה מחלקת רצינית אחראית וטובה מאד. בכל אופן כיון שיש לפי דבריך שתי רמות כשרות באותו מפעל, כדאי לדבר עם הרב האחראי על הכשרות כדי לברר בדיוק מה מתאים לרמת כשרות שאתה רוצה לשמור.
שאלה: שם לתינוק שנולד: בננו נולד ביום ראשון 5 למאי 2013 בשעה 10:33 מתלבטים בין 3 שמות: אדם, בן, לני האם אפשר לקבל עזרה? רב תודות
תשובה: אינני מבין גדול בשמות, אבל אם אתם שואלים אז אני משיב: השמות שבחרתם מרמזים על רצון להעניק לילד שם בינלאומי (שיוכל להסתדר גם בחו"ל?) אני מאמין שכל אדם צריך להתגאות ולכבד את העם שלו. מי שיגיע לעמדה שתהיה מוכרת בעולם יקבלו אותו גם אם שם לא מוכר כגון שר החוץ של טורקיה: אהמט דבוטולו. שני השמות  אדם  ו לני  - לא מקובלים במסורת המוכרת לי. גם השם  בן  לא מוכר בפני עצמו אם כי מופיע בתוך הקשר של כינוי בשם האב: כמו יהושע בן נון. אם אתם רוצים שם עברי מקובל - צריך לחפש משהו אחר. אגב לנשיא ארה"ב קוראים  ברק  זה שם עברי מובהק. (כשם המשפחה של שר הבטחון לשעבר - אהוד ברק).
שאלה: האם יחול כיפורים ביום ג : האם יחול א בתשרי ביום א ויום כיפור ביום ג
תשובה: הדבר לא יתכן. יש כלל בלוח השנה העברי: לא אד"ו ראש, כלומר היום הראשון של ראש השנה לא יחול לעולם בימים ראשון, רביעי ושישי. אריאל (המשיב אינו רב)
שאלה: שאיבת חלב בשבת: אני עובדת בתור אחות בבית חולים, דבר המצריך ממני לעבוד לעיתים בשבתות ובחגים. הנני אמא לתינוקת בת חצי שנה שיונקת וכעת כשחזרתי לעבודה אני שואבת לה חלב. שאלתי היא- מה לעשות כאשר אני עובדת בשבת? האם מותר לי לשאוב? המשאבה שיש לי היא משאבה חשמלית שפועלת על בטריות ואין לי אפשרות להגיע לעבודה לפני שבת ולכוון את המשאבה על שעון שבת. משאבה ידנית- אין לי ואני גם לא יכולה להשתמש בה. מראש
תשובה: מהשאלה לא ברור מה יקרה אם: א. לא תשאבי בשבת. ב. תשאבי לה לפני כניסת השבת ואחרי יציאתה. הסבירי לי יותר את המציאות ואז נדון בשאלה. ומזל טוב על הלידה
שאלה: האם השם שלי מתאים לי:, שמי סוסקין ויקטוריה נולדתי ב 19.07.1979 רציתי לשאול האם השם שלי מתאים לי. האם כדאי לי לקחת שם שני? אם כן מה מתאים?
תשובה: בס ד אין דבר כזה שם מתאים או שם ראוי- יש אדם מתאים ואדם ראוי, מעשי האדם מגדירים אותו ולא שמו. הרב אביע ד סנדרס
שאלה: פיצוחים: כבוד הרב רציתי לשאול לגבי פיצוחים. האם צריך לבדוק אותם מדובר כמובן בפיצוחים מהחנות ואם צריך איך?? הה
תשובה: פיצוחים הארוזים בשקית סגורה מהמפעל - לא צריך לבדוק. פיצוחים שנקנו מתוך שק, כאשר יש חשש שהשק עמד זמן רב והפיצוחים הספיקו להתליע, יש לבדוק בדיקה מדגמית, על ידי פתיחתם והסתכלות שנראים שלמים.
שאלה: h: הרב אם מותר לענות לילדים מתחת לגיל בר מצווה אמן לברכות ומדוע? והאם ילד שאומר קורבנות בקול יכול להגיד גם את הלשם ייחוד וגם אשרי יושבי ביתך? ועד מתי אפשר להתפלל ללא מניין בשחרית של חול וגם של שבת?
תשובה: א. מגיל חינוך 5-6 עונים(שו"ע רטו, ג)כי הם חייבים מדין חינוך. ב. כן ג. זמן תפילת שחרית וברכות קריאת שמע נמשך עד סוף ארבע שעות,אם עברו ארבע שעות ולא אמר את ברכות קריאת שמע ולא התפלל, לגבי התפילה מוסכם שאפשר להתפלל עד חצות היום. ולגבי ברכות קריאת שמע נחלקו הפוסקים. לדעת ה שולחן-ערוך  (נח, ו) ורוב הפוסקים, רק לגבי תפילה הקילו שאפשר להשלימה עד חצות,ולכן מי שאיחר ולא אמרן עד סוף ארבע שעות - הפסידן. ולדעת בעל ה משנה-ברורה, אם מחמת אונס לא אמרן עד סוף ארבע שעות, רשאי להשלימן עד חצות היום (באו"ה שם) ברכות השחר בדיעבד אפשר לברכן כל היום. זמן קריאת שמע נמשך עד סוף שלוש שעות של היום אם עברה השעה השלישית ולא קראה, יקראנה עם ברכותיה כל שעה רביעית, ויהיה לו שכר על קריאתה כקורא בתורה (שו"ע נח, ו). זמנים מדויקים לפי אזורים ותקופות השנה תמצא בלוח שנה שבאתר ישיבה ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה אייל משה השומע ברכה מקטן שהגיע לגיל חינוך לברכות, היינו שהוא מבין את משמעות הברכה ויודע לומר אותה כראוי   חייב לענות אחריו אמן(שו"ע רטו, ג). בדרך כלל הקטנים מגיעים לכך בגיל חמש או שש. ואם קטן שעוד לא הגיע לכך מברך   אין עונים אחריו אמן, אבל משבחים אותו שבירך יפה, כדי להרגילו לברך. "זמן קריאת שמע נמשך עד סוף שלוש שעות של היום, שעד אז עוד ישנם אנשים שקמים משנתם, והרי הוא מקיים את המצווה לקרוא  בקומך  - בשעה שבני אדם קמים משנתם. ואע"פ שרוב הפוסקים נוטים לדעת הגר"א, בקריאת שמע שזמנה מן התורה נכון להחמיר כדעת ה מגן-אברהם, כפי הכלל "ספיקא דאורייתא לחומרא". אמנם יש נוהגים לכתחילה כשיטת הגר"א, ואין למחות בידם. ואף שזמן קריאת שמע עד סוף שלוש שעות בלבד, אם עברה השעה השלישית ולא קראה, יקראנה עם ברכותיה כל שעה רביעית, ויהיה לו שכר על קריאתה כקורא בתורה (שו"ע נח, ו). וזמן תפילת שחרית וברכות קריאת שמע נמשך עד סוף ארבע שעות, שכן קבעו חכמים את זמנה כנגד הקרבת התמיד שהיה קרב עד סוף שעה רביעית. וכיוון שחיובן מדברי חכמים, הלכה כמיקל, ואפשר להתאחר ולסמוך על שיטת הגר"א. ואע"פ כן לכתחילה זריזים מקדימים למצוות וטוב להקדים ולהתפלל כשיטת ה מגן-אברהם  (מ"ב נח, ד). ואם עברו ארבע שעות ולא אמר את ברכות קריאת שמע ולא התפלל, לגבי התפילה מוסכם שאפשר להתפלל עד חצות היום. ואף שהלכה כדברי רבי יהודה שזמן תפילת שחרית עד סוף ארבע שעות, ולא כדעת חכמים שסוברים שזמנה עד חצות, מכל מקום גם רבי יהודה מודה, שאם לא התפלל עד סוף ארבע שעות, יכול בדיעבד להשלים את תפילתו עד חצות היום. ואף שאין לו שכר כתפילה בזמנה, שכר תפילה יש לו, אבל אחר חצות לא יתפלל שחרית (ברכות כז, א  שו"ע או"ח פט, א). ולגבי ברכות קריאת שמע נחלקו הפוסקים. לדעת ה שולחן-ערוך  (נח, ו) ורוב הפוסקים, רק לגבי תפילה הקילו שאפשר להשלימה עד חצות, מפני שכעקרון רשאי אדם להתפלל בכל עת תפילת שמונה עשרה כתפילת נדבה, לפיכך בכל מצב של ספק אפשר להתפלל. אבל את ברכות קריאת שמע אי אפשר לומר בנדבה, ולכן מי שאיחר ולא אמרן עד סוף ארבע שעות - הפסידן. ולדעת בעל ה משנה-ברורה, אם מחמת אונס לא אמרן עד סוף ארבע שעות, רשאי להשלימן עד חצות היום (באו"ה שם). עד מתי זמנן של ברכות השחר לכתחילה יש לומר את ברכות השחר עד כמה שאפשר סמוך לקימה מהשינה, שהרי לפי עיקר התקנה היה צריך לברכן על סדר הקימה מהשינה, ואף שאנו נוהגים לברכן ברציפות אחר כך, מכל מקום אין ראוי לדחותן יותר. בדיעבד אפשר לברכן כל היום
שאלה: h: הרב אם מותר לענות לילדים מתחת לגיל בר מצווה אמן לברכות ומדוע? והאם ילד שאומר קורבנות בקול יכול להגיד גם את הלשם ייחוד וגם אשרי יושבי ביתך? ועד מתי אפשר להתפלל ללא מניין בשחרית של חול וגם של שבת?
תשובה: א. מותר לענות אמן אחרי ברכת ילדים מתחת גיל בר מצוה אם הם מתכוונים לברך. אם ילד רק לומד לומר ברכות אין לענות אחר ברכתו. כמו כן יש פוסקים שסבורים שעונים אמן רק לילדים מעל גיל חינוך כלומר גיל שש בערך. ב. אם הוא אומר את זה לציבור מן הראוי שכל אחד יאמר איתו. ג. זמן תפילת שחרית לכתחילה עד סוף ארבע שעות, ובדיעבד עד חצות היום. ברכה והצלחה. ירון דוראני.
שאלה: ברכה אחרונה: שאלתי לגבי פיצוחים ופירות קטנים כגון זיתים ענבים פיסטוקים גרעינים וכו. על איזו כמות אהיה חייב אחרונה
תשובה: בס ד : הכמות שמחייבת ברכה אחרונה בדברי מאכל היא "כזית". ישנן דעות שונות כמה זה במידות של ימינו. הדעה הנפוצה ביותר היא ש"כזית" הוא נפח של כ- 27 סמ"ק. אמנם בגלל הדעות השונות עדיף לכוון לכתחילה לאכול או כמות שלכל הדעות חייבים עליה ברכה אחרונה, והיא יותר מ- 30 סמ"ק, ולברך ברכה אחרונה, או כמות שלכל הדעות אינה מחייבת ברכה אחרונה והיא פחות מ- 20 סמ"ק ולא לברך ברכה אחרונה. קופסת גפרורים רגילה היא בנפח של קצת יותר מ- 30 סמ"ק. מי שאוכל דבר שגודלו כקופסת גפרורים יכול לברך ברכה אחרונה ללא ספק. לגבי ענבים נכנס גורם נוסף שנקרא "בריה", מאחר ואת רוב סוגי הענבים היום אוכלים בלי להוציא מהם גרעינים אלא אוכלים ענב שלם כמו שהוא, ייתכן שעל ענב אחד שלם, גם אם הוא קטן, צריך לברך ברכה אחרונה. אבל גם בנושא זה יש דעות, ולכן בדוגמה של ענבים עדיף לא לאכול ענב אחד או שניים כי למרות שיש בהם במקרים רבים פחות מ"כזית" יש בכל זאת דעות המצריכות ברכה אחרונה. בענבים עדיף לאכול כמות של יותר מכזית ולברך ברכה אחרונה. לגבי השאלה השניה - אין כל בעיה לאכול דבר שודאי אינו מצריך ברכה אחרונה ולא לברך. ברכה ראשונה צריך לברך תמיד, גם על כמות קטנה ביותר. הרב אביע ד סנדרס
שאלה: בעלי חיים: במרפסת ביתה של אימי החלו יונים לבנות קן על חבל שאינו יציב. השאלה היא האם מותר לנו להוציא את הקן טרם יספיקו היונים להטיל ביצים עליו כיוון שהביצים תפלנה אם הוא ישאר על החבל הדק.
תשובה: וברכת ד  קודם ההטלה אפשר לפרק את הקן. בברכת התורה והארץ יהודה הלוי עמיחי מכון התורה והארץ כפר דרום אשקלון